LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2013 M. BIRŽELIO 20 D. ĮSAKYMO NR. 3D-439 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO TURIZMO VEIKLOS SKATINIMAS“ ĮGYVENDINIMO 2013 METAIS SUPAPRASTINTŲJŲ TAISYKLIŲ PATVIRTINIMO“ PAKEITIMO

2013 m. gruodžio 23 d. Nr. 3D-900

Vilnius

P a k e i č i u Lietuvos kaimo plėtros 2007–2013 metų programos priemonės „Kaimo turizmo veiklos skatinimas“ įgyvendinimo 2013 metais supaprastintąsias taisykles, patvirtintas Lietuvos Respublikos žemės ūkio ministro 2013 m. birželio 20 d. įsakymu Nr. 3D-439 „Dėl Lietuvos kaimo plėtros 2007–2013 metų programos priemonės „Kaimo turizmo veiklos skatinimas“ įgyvendinimo 2013 metais supaprastintųjų taisyklių patvirtinimo“ (Žin., 2013, Nr. 67-3371):

1. Išdėstau 27 punktą taip:

„27. Pareiškėjas įsipareigoja ir sutinka įgyvendinti projektą ne vėliau kaip iki 2015 m. birželio 30 d. nuo sprendimo skirti paramą priėmimo dienos. Pareiškėjo įsipareigojimas ir sutikimas yra pateikiami iki Agentūros Projektų atrankos komiteto posėdžio.“

2. Išdėstau 28 punkto paskutinįjį sakinį taip:

„Jei pareiškėjas iki paramos paraiškos pateikimo patyrė ir apmokėjo dalį su projekto įgyvendinimu susijusių išlaidų, kartu su paramos paraiška pateikiama įvykdyto konkurso arba apklausos prekėms, paslaugoms ar darbams pirkti dokumentacija, išskyrus atvejus, kai patirtų tinkamų finansuoti išlaidų dydį nustato Agentūros parinkti nepriklausomi ekspertai (toliau – ekspertai) ar Agentūros direktoriaus įsakymu sudaryta ekspertų darbo grupė (toliau – ekspertų darbo grupė).

3. Pripažįstu netekusia galios 1 priedo VII skyriaus lentelės 27 eilutę.

Žemės ūkio ministras	Vigilijus Jukna